דניס גאבור

דֶנִיס גַאבוֹר בשמו המקורי גינסברג (בהונגרית: Gábor Dénes; באנגלית: Dennis Gabor; 5 ביוני 1900 – 9 בפברואר 1979) היה פיזיקאי בריטי ממוצא הונגרי יהודי מומר, ממציא ההולוגרפיה, המצאה שעליה זכה בפרס נובל לפיזיקה בשנת 1971.

על שמו נקרא Gabor filter/patch, המשמש כגירוי ראייתי בניסויים פסיכופיזיולוגייים בתחומים של מדעי הראייה ואופטומטריה, מדעי המח וכהנה.

חייו 
נולד בבודפשט שבהונגריה למשפחה יהודית. אביו, ברטלן גאבור (במקור גינצבורג; Günszberg), ניהל חברת כרייה. בגיל 15 החל להתעניין בפיזיקה, למד אותה בכוחות עצמו והקים מעבדה בביתו יחד עם אחיו. במלחמת העולם הראשונה שירת בחיל התותחנים ההונגרי בצפון איטליה. ב-1918 המירו הוא ומשפחתו את דתם לנצרות, והוא החל ללמוד הנדסה באוניברסיטה הטכנית בבודפשט והמשיך באוניברסיטה הטכנית שרלוטנבורג בברלין (כיום: האוניברסיטה הטכנית של ברלין). הדוקטורט שלו, בהנדסת חשמל, שהושלם ב-1927, עסק בניתוח אותות חשמליים ארעיים (transients) בעזרת אוסצילוסקופ. הוא פיתח את התמרת גאבור לשם כך.

עם סיום לימודיו החל לעבוד בגרמניה. לאחר עליית המפלגה הנאצית לשלטון ב-1933, עזב את גרמניה, ולאחר שהות קצרה בהונגריה עבר לבריטניה. שם הוצעה לו עבודה במחלקת המחקר של חברת תומסון-יוסטון בעיר רוגבי (Rugby), ושם נישא למרג'ורי באטלר ב-1936. במהלך עבודתו עבור תומסון-יוסטון המציא בשנת 1947 את ההולוגרפיה, תוך כדי ניסיונות לשיפור מיקרוסקופ אלקטרונים. שנה לאחר מכן עבר לאימפריאל קולג' בלונדון וב-1958 מונה לפרופסור לפיזיקה, תפקיד בו כיהן עד לפרישתו ב-1967.

לאחר פרישתו בילה את רוב זמנו באיטליה, אך המשיך להשתתף במחקרים באימפריאל קולג' וכן במעבדות CBS בסטמפורד, קונטיקט.

ספריו
 Inventing the Future, 1967.
 Innovations, 1970.
 The Mature Society, 1972.

מחוות ופרסים
 החברה הבינלאומית להנדסת אופטיקה (The International Society for Optical Engineering, SPIE) מעניקה את הפרס השנתי על שם דניס גאבור, כהוקרה להישגים יוצאי דופן בתחום הנדסת אופטיקה, ובמיוחד אלו הקשורים לפיתוח ההולוגרפיה.
 מוסד NOVOFER של האקדמיה ההונגרית למדעים מעניקה את הפרס השנתי על שמו של גאבור למדענים צעירים העוסקים בתחומי מחקר בפיזיקה ובטכנולוגיה יישומית.
 זוכה מדליית רמפורד לשנת 1968

קישורים חיצוניים 

 
 ביוגרפיה באתר זוכי פרס נובל
 דניס גאבור, אנשי סגולה - יהודים זוכי פרס נובל, באתר בית התפוצות.

הערות שוליים

זוכי פרס נובל לפיזיקה
זוכי פרס נובל יהודים הונגרים
זוכי פרס נובל יהודים בריטים
בריטים ממוצא יהודי-הונגרי
יהודים מומרים הונגרים
מתנצרים
מדענים יהודים הונגרים
פיזיקאים יהודים בריטים
פיזיקאים יהודים הונגרים
עמיתים יהודים בחברה המלכותית
מפקדים במסדר האימפריה הבריטית
סגל אוניברסיטת לונדון
זוכי מדליית הכבוד של ה-IEEE
זוכי מדליית רמפורד
בריטים שנולדו ב-1900
בריטים שנפטרו ב-1979
מונצחים בשלט כחול של ארגון המורשת האנגלית